โหนกระแส
ธนาคารเกียรตินาคินส่งภาพยนตร์โฆษณาใหม่เอี่ยม &#8220;The dog&#8221; ลงยูทูบ เป็นเรื่องที่สร้างขึ้นเพื่อโปรโมท &#8220;KK Smart Invest&#8221; ชวนลูกค้ามาลงทุนกับธนาคาร ในสโลแกน &#8220;ลงทุนง่ายๆ ได้ผลเกินคาด&#8221;
22 พ.ค. 2558

ธนาคารเกียรตินาคินส่งภาพยนตร์โฆษณาใหม่เอี่ยม “The dog” ลงยูทูบ เป็นเรื่องที่สร้างขึ้นเพื่อโปรโมท “KK Smart Invest” ชวนลูกค้ามาลงทุนกับธนาคาร ในสโลแกน “ลงทุนง่ายๆ ได้ผลเกินคาด”
หนังโฆษณานี่เป็นเรื่องความสัมพันธ์ของผู้ชายกับสุนัขตัวหนึ่ง ที่เริ่มต้นมิตรภาพด้วยลูกชิ้นเพียงไม้เดียว แค่ชายหนุ่มซื้อลูกชิ้นปิ้ง แต่มีสุนัขมานั่งมองน้ำลายไหล  ชายหนุ่มตัดใจหยิบยื่นลูกชิ้นไม้นั้นให้ไปแทน แต่คนให้ได้รับผลตอบแทนกลับมามากมายเกินคาด
หนังโฆษณาชิ้นนี้เน้นความน่ารักแสนรู้ของสุนัข ที่ในที่สุดได้พาชายหนุ่มไปพบสาวสวย หนังเรื่องนี้ทำให้ผู้บริหารธนาคารอย่าง อภินันท์ เกลียวปฏินนท์ กรรมการผู้จัดการใหญ่และประธานกลุ่มธุรกิจการเงิน ธนาคารเกียรตินาคิน อินจัด โพสต์ภาพถ่ายนั่งหม่ำลูกชิ้นลงในเฟซบุ๊กและอินสตาแกรมให้เพื่อนฝูงได้ดูกันพร้อมข้อความ
“ขอโหนกระแส Richard The Dog นิดนึง” ขอบอกว่าภาพนี้หาดูยาก คริ คริ